Daliah Lavi

Daliah Lavi (født Daliah Lewinbukh, ; 12. oktober 1942 i Shavei Tzion i Palestinamandatet, død 3. mai 2017 i Asheville i Nord-Carolina i USA) var en israelsk sangerinne og skuespillerinne. Hun har medvirket i flere filmer, samt hatt en schlagerkarriere i Tyskland med sanger som «Oh, wann kommst du?» og «Willst du mit mir gehn?»

Liv og virke

Bakgrunn 
Daliah Lavis foreldre var jøder innvandret fra Tyskland og Russland. Moren Ruth var fra Breslau, faren Reuben var russer. Hun vokste opp i moshaven Shavei Tzion i nærheten av Haifa.

Karriere
Hun studerte ballett i Stockholm, og opptrådte der i sin første film, Hemsöborna (1955). Vel tilbake i Israel skjøt hennes karriere fart i 1960, og hun begynte å opptre i et stort antall europeiske og amerikanske filmproduksjoner. Hun var flytende i flere språk, og spilte i tyske, franske, italienske, spanske og engelskspråklige.

Blant hennes filmoppredender kan nevnes Vincente Minnellis Two Weeks in Another Town (1962), Mario Bavas gotisk-klassiske La Frusta e il corpo (The Whip and the Body, 1963), rollen som Piken i Lord Jim (1965) aog den første Matt Helm-filmen, The Silencers (1966), mot Dean Martin.

Hennes mest kjente rolleopptreden var antagelig som «The Detainer/007» i Casino Royale (1967).

De filmkarrieren begynte å gå på hell ble hun oppdaget av plateprodusenetn Jimmy Bowien, og begynte en schlagerkarriere i Tyskland, med hits som «Oh, wann kommst du?», «Willst du mit mir gehn?» og «C'est ça, la vie (So ist das Leben)». Hun spilte inn tyskspråklige versjoner av Melanie Safkas «Look What They've Done to My Song, Ma» og Gordon Lightfoots «If You Could Read My Mind».

Filmografi i utvalg 
 Hemsöborna (1955)
 Im Stahlnetz des Dr. Mabuse (1961)
 Das schwarz-weiß-rote Himmelbett (1962)
 La frusta e il corpo (1963)
 Casino Royale (1967)
 Catlow (1971)

Referanser

Eksterne lenker 
 
 Cambodia versus Hollywood, phnompenhpost.com. Besøkt 15. juni 2014
 Daliah Lavi, Oh wann kommst Du, youtube.com. Besøkt 15. juni 2014

Israelske sangere
Israelske skuespillere
Personer fra subdistriktet Akko i Israel
Personer fra Buncombe County i Nord-Carolina